
                                                  A  V  I  Z

asupra proiectului de Lege privind reglementarea 
[bookmark: _GoBack]modalității de raportare a stocurilor la produsele agricole




              În conformitate cu prevederile art. 95 din Regulamentul Camerei Deputaților, republicat, cu modificările și completările ulterioare, Comisia pentru politică economică, reformă și privatizare a fost sesizată spre dezbatere și avizare, cu proiectul de Lege privind reglementarea modalității de raportare a stocurilor la produsele agricole (PLx 355/2022), transmis cu adresa nr. PL-x 355 din 14 iunie 2022, înregistrată sub nr. 4c-1/311 din 15 iunie 2022. 
              Senatul, în calitate de primă Cameră sesizată, a adoptat proiectul de Lege privind reglementarea modalității de raportare a stocurilor la produsele agricole, cu respectarea prevederilor art. 76 alineatul (2) din Constituția României, republicată, în ședința din 8 iunie 2022. 
               Conform prevederilor art. 75 din Constituția României, republicată, şi ale art. 92 alin. (9) pct. 1 din Regulamentul Camerei Deputaților, republicat, cu modificările și completările ulterioare, Camera Deputaților este  Cameră decizională.
  Potrivit reglementărilor art. 62, art. 54 alin. (2) teza I și ale art. 1311 din Regulamentul Camerei Deputaților, republicat, cu modificările și completările ulterioare,  membrii Comisiei au examinat proiectul de lege menționat mai sus, în ședința din 20 iunie 2022, desfășurată atât la sediul Parlamentului pentru unii membri, cât și prin mijloace electronice pentru alți membri.
	               Inițiativa legislativă are ca obiect de reglementare adoptarea unor măsuri pentru crearea cadrului legislativ care să vizeze raportarea stocurilor de către producătorii agricoli, depozitarii și procesatorii la nivel național a produselor agricole, în contextul unei noi situații conflictuale, de criză sau de urgență.
  Membrii Comisiei au analizat inițiativa legislativă supusă avizării, expunerea de motive, avizul favorabil al Consiliului Legislativ, cu observații şi propuneri, transmis cu adresa nr. 415 din 14 aprilie 2022, precum și avizul favorabil al Consiliului Economic și Social, cu observații, transmis cu adresa nr. 1996 din     5 aprilie 2022.
	                 În urma dezbaterilor, membrii Comisiei au hotărât, cu majoritate de voturi (2 abțineri), avizarea favorabilă a proiectului de Lege privind reglementarea modalității de raportare a stocurilor la produsele agricole, în forma adoptată de Senat.

În raport cu obiectul și conținutul său, inițiativa legislativă face parte din categoria legilor ordinare.

